
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2003. gada 29. aprīļa noteikumos Nr. 226 "Noteikumi par bīstamo kravu pārvadāšanu pa dzelzceļu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Komisijas 2024. gada 15. novembra Deleģētā direktīva 2025/149/ES, ar ko Eiropas Parlamenta un Padomes Direktīvas 2008/68/EK pielikumus groza, lai ņemtu vērā zinātnes un tehnikas attīstību, (turpmāk - Direktīva 2025/149/ES) aktualizē normatīvo regulējumu attiecībā uz bīstamo kravu pārvadāšanu pa dzelzceļu.
1.2. Mērķis
Mērķa apraksts
Ar noteikumu projektu paredzēts pārņemt atsevišķas Direktīvas 2025/149/ES tiesību normas, aizstājot atsauci uz starptautiskos un iekšzemes pārvadājumos piemērojamā starptautiskā līguma  - Konvencijas par starptautiskajiem dzelzceļa pārvadājumiem (COTIF) C papildinājuma „Noteikumi par bīstamo kravu starptautiskajiem dzelzceļa pārvadājumiem (RID)” pielikuma (turpmāk - RID noteikumi) redakciju, kuru piemēro no 2023. gada 1. janvāra, ar zinātnes un tehnikas attīstībai pielāgoto RID noteikumu redakciju, kuru piemēro no 2025. gada 1. janvāra.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2003. gada 29. aprīļa noteikumi Nr. 226 „Noteikumi par bīstamo kravu pārvadāšanu pa dzelzceļu” (turpmāk - MK noteikumi Nr. 226) paredz to, ka bīstamo kravu dzelzceļa pārvadājumus veic atbilstoši RID noteikumu prasībām. Tas nozīmē, ka spēkā ir aktuālā RID noteikumu redakcija, šobrīd spēkā ir versija, kas stājās spēkā 2023.gada 1.janvārī.
Eiropas Komisijas saskaņā ar Eiropas Parlamenta un Padomes 2008. gada 24. septembra Direktīvas 2008/68/EK par bīstamo kravu iekšzemes pārvadājumiem (turpmāk - Direktīva 2008/68/EK) 9. pantu izveidotajā Bīstamo kravu pārvadājumu komitejā vairākkārt norādīts, ka atsevišķu dalībvalstu, tostarp Latvijas, prakse, izmantot valsts tiesiskajā regulējumā atsauces uz starptautiskajiem līgumiem bez konkrētās redakcijas norādīšanas ir pretrunā ar Eiropas Komisijas juridiskā dienesta pozīciju. Eiropas Komisija vairākkārtīgi dažādās sanāksmēs ir norādījusi dalībvalstīm, ka turpmāka nedatētu atsauču izmantošana netiks uzskatīta par korektu Direktīvas 2025/149/ES pārņemšanu un var būt par pamatu pārkāpumu procedūras ierosināšanai.
Ar noteikumu projektu paredzēts pārņemt atsevišķas Direktīvas 2025/149/ES tiesību normas, proti, atsauci uz RID noteikumiem.
Direktīva 2025/149/ES paredz aizstāt atsauces ne tikai uz RID noteikumiem, bet arī uz citiem starptautiskos un iekšzemes pārvadājumos piemērojamajiem līgumiem (autopārvadājumos - Nolīguma par bīstamo kravu starptautiskajiem pārvadājumiem ar autotransportu pielikumu (turpmāk – ADR Nolīgums) un Eiropas valstu nolīguma par bīstamo kravu starptautiskajiem pārvadājumiem pa iekšējiem ūdensceļiem pievienoto noteikumu (turpmāk - ADN Nolīgums)) redakcijas, kuras piemēro no 2023. gada 1. janvāra, ar zinātnes un tehnikas attīstībai pielāgotajām minēto dokumentu redakcijām, kuras piemēro no 2025. gada 1. janvāra.
Atsauce uz ADR Nolīgumu tiks pārņemta ar grozījumiem Ministru kabineta 2005. gada 6. septembra noteikumos Nr. 674 “Bīstamo kravu pārvadājumu noteikumi” (turpmāk - MK noteikumi Nr. 674) (24-TA-3322), savukārt atsauci uz ADN Nolīgumu nav jāpārņem, jo Latvijā nenotiek bīstamo kravu pārvadājumi pa iekšējiem ūdensceļiem, par ko saskaņā ar Direktīvas 2008/68/EK 1. panta 3. punkta prasībām ir informēta Eiropas Komisija.
Problēmas un risinājumi
Problēmas apraksts
MK noteikumu Nr. 226 2.1. apakšpunkts noteic, ka bīstamo kravu pārvadājumus veic atbilstoši RID noteikumu prasībām. Tas nozīmē, ka spēkā ir aktuālā RID noteikumu redakcija, šobrīd tā, kas stājās spēkā 2023. gada 1. janvārī.
Direktīva 2025/149/ES paredz aizstāt RID noteikumu redakciju, kuru piemēroja no 2023. gada 1. janvāra, ar zinātnes un tehnikas attīstībai pielāgoto redakciju, kuru piemēro no 2025. gada 1. janvāra.
Iepriekš līdzīgas Direktīvas, kas pēc būtības tikai nomaina piemērojamo RID noteikumu redakciju, Latvijā tika pārņemtas tikai, papildinot noteikumus ar attiecīgu informatīvo atsauci, taču Eiropas Komisijas saskaņā ar Direktīvas 2008/68/EK 9.pantu izveidotajā Bīstamo kravu pārvadājumu komitejā vairākkārt norādīts, ka atsevišķu dalībvalstu, tostarp Latvijas, prakse izmantot valsts tiesiskajā regulējumā atsauces uz starptautiskajiem līgumiem bez konkrētās redakcijas norādīšanas ir pretrunā ar Eiropas Komisijas juridiskā dienesta pozīciju. Eiropas Komisija vairākkārtīgi dažāda formāta sanāksmēs jau ir informējusi dalībvalstis, ka nedatētu atsauču izmantošana netiks uzskatīta par korektu Direktīvas 2008/68/EK grozījumu, tas ir - Direktīvas 2025/149/ES pārņemšanu un var būt par pamatu pārkāpumu procedūras ierosināšanai.
Risinājuma apraksts
MK noteikumu Nr. 226 2.1. apakšpunktu paredzēts grozīt, norādot, ka piemērojama ir RID noteikumu redakcija, kura ir spēkā no 2025. gada 1. janvāra, kā arī papildināt informatīvo atsauci uz Eiropas Savienības direktīvām ar Direktīvu 2025/149/ES.
RID noteikumu grozījumu, kas stājās spēkā no 2025. gada 1. janvāra, tulkojums latviešu valodā tiks publicēts oficiālajā izdevumā "Latvijas vēstnesis" www.vestnesis.lv līdz 2025. gada 30. jūnijam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Sagatavoti grozījumi Ministru kabineta 2005. gada 6. septembra noteikumos Nr. 674 "Bīstamo kravu pārvadājumu noteikumi" (24-TA-3322).
Pamatojums un apraksts
Ņemot vērā Latvijas transporta infrastruktūru, iespējami gadījumi, kad bīstamo kravas pārvadājums tiek īstenots, izmantojot gan autotransportu, gan dzelzceļa transportu. Šajos gadījumos piemērojami vienoti nosacījumi visā intermodālā pārvadājuma laikā.
Projekts nodrošinās daļēju Direktīvas 2025/149/ES pārņemšanu. Direktīvas 1. panta pirmā daļa attiecas uz bīstamo kravu pārvadājumiem ar autotransportu un tiek pārņemta ar 24-TA-3322. 
Lai nodrošinātu pilnīgu Direktīvas 2025/149/ES pārņemšanu, sagatavoti grozījumi Ministru kabineta 2005. gada 6. septembra noteikumos Nr. 674 "Bīstamo kravu pārvadājumu noteikumi"(24-TA-3322) un grozījumi Ministru kabineta 2003. gada 29. aprīļa noteikumos Nr. 226 "Noteikumi par bīstamo kravu pārvadāšanu pa dzelzceļu" (24-TA-3323).
Ņemot vērā iepriekš minēto, grozījumi bīstamo kravu pārvadāšanas noteikumos autotransportā un dzelzceļa transportā uzskatāmi par saistītiem un izskatāmi vienā Ministru kabineta sēdē. 
Atbildīgā institūcija
Satiksmes ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32025L0149
ES tiesību akta datums, izdevējinstitūcija, numurs, veids un nosaukums
Komisijas 2024. gada 15. novembra Deleģētā direktīva 2025/149/ES, ar ko Eiropas Parlamenta un Padomes Direktīvas 2008/68/EK pielikumus groza, lai ņemtu vērā zinātnes un tehnikas attīstību.
Apraksts
Direktīva 2025/149/ES paredz aizstāt starptautiskos un iekšzemes pārvadājumos piemērojamo starptautisko līgumu (to skaitā RID noteikumu) redakcijas, kuras piemēroja no 2023. gada 1. janvāra, ar zinātnes un tehnikas attīstībai pielāgotajām redakcijām, ko piemēro no 2025. gada 1. janvāra.
Saskaņā ar Direktīvas 2025/149/ES 2.panta pirmo punktu vēlākais līdz 2025. gada 30. jūnijam Dalībvalstīs jāstājas spēkā normatīvajiem un administratīvajiem aktiem, kas vajadzīgi, lai izpildītu direktīvas prasības.
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
Konvencijas par starptautiskajiem dzelzceļa pārvadājumiem (COTIF) C papildinājuma „Noteikumi par bīstamo kravu starptautiskajiem dzelzceļa pārvadājumiem (RID)” pielikums (RID noteikumi).
Apraksts
-
5.3. Cita informācija
Apraksts
RID noteikumu redakcijas, kura ir spēkā no 2025. gada 1. janvāra, spēkā stāšanos nosakot pārejas periodu līdz 2025. gada 1. jūlijam reglamentē RID noteikumu 1.6.1.1.punkts: "Ja nav paredzēts citādi, RID vielas un izstrādājumus līdz 2025. gada 30. jūnijam drīkst pārvadāt atbilstoši tām RID prasībām, kas bija piemērojamas līdz 2024. gada 31. decembrim."
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2024. gada 15. novembra Deleģētā direktīva 2025/149/ES, ar ko Eiropas Parlamenta un Padomes Direktīvas 2008/68/EK pielikumus groza, lai ņemtu vērā zinātnes un tehnikas attīstību.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1.panta 1.punkts
	Tiks pārņemts ar 24-TA-3322 "Grozījumi Ministru kabineta 2005. gada 6. septembra noteikumos Nr. 674 "Bīstamo kravu pārvadājumu noteikumi"
	-
	-

	1.panta 2.punkts
	1. punkts
	Pārņemtas pilnībā
	Neparedz stingrākas prasības.

	1.panta 3.punkts
	Nav jāpārņem, jo Latvijā nenotiek bīstamo kravu pārvadājumi pa iekšējiem ūdensceļiem, par ko saskaņā ar Direktīvas 2008/68/EK 1.panta 3.punkta prasībām ir informēta Eiropas Komisija.
	-
	-

	2.panta 1.punkts
	2. punkts
	Pārņemtas pilnībā
	Neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Līdz šim pārņemtās/ieviestās, no ES tiesību normām izrietošās prasības, netiek mainītas vai ietekmētas.


5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	Konvencijas par starptautiskajiem dzelzceļa pārvadājumiem (COTIF) C papildinājuma „Noteikumi par bīstamo kravu starptautiskajiem dzelzceļa pārvadājumiem (RID)” pielikums (RID noteikumi).

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	1.6.1.1.
	1.1. apakšpunkts
	Pārņemtas pilnībā

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	nav pretrunā

	Cita informācija
	RID noteikumu grozījumu, kuri stājas spēkā no 2025. gada 1. janvāra, tulkojums latviešu valodā tiks publicēts oficiālajā izdevumā "Latvijas vēstnesis" www.vestnesis.lv līdz 2025. gada 30. jūnijam


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Projekts paredz veikt tikai tehniska rakstura grozījumus, tādēļ sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Valsts dzelzceļa tehniskā inspekcija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

